**INDICACIONS PLA MUNICIPAL D'OCUPACIÓ 2022**

Per a poder participar en el procés de selecció Pla municipal d'ocupació 2022 segons les Bases reguladores aprovades per Junta de Govern Local (JGL) de data 9 de setembre de 2022, els/les candidats/es deuen:

1.- Constar en els sondejos de persones preseleccionades elaborats per València Activa.

2.- Estar inscrites en LABORA

3.- Estar empadronat/ada en el municipi de València

4.- Rebre de l'Ajuntament de València tres avisos per SMS informant que estan preseleccionades/ats per a participar en el procés de selecció

5. Presentar l'imprés d’inscripció i la documentació requerida, preferentment de manera telemàtica a través de la seu electrònica de l'Ajuntament de València en el termini que s'indicarà en la pàgina web de València Activa.

<https://sede.valencia.es/sede/registro/procedimiento/AE.EM.55>

**PASSOS A SEGUIR (LLEGIR ESTES INDICACIONS DETINGUDAMENT):**

Tota la informació i les comunicacions que realitze l'Ajuntament de València relatives al Pla Municipal d'Ocupació 2022 seran publicades en la pàgina web de València Activa, en l'enllaç:

<https://valenciactiva.valencia.es/va/valencia-emplea/plan-municipal-de-empleo-2022>

S'han publicat en la web de València Activa les Bases de la Convocatòria i els perfils sol·licitats per l'Ajuntament.

A cada persona se li ha assignat un codi numèric comunicat en el missatge SMS amb el qual l'Ajuntament de València informa cada candidatura que ha sigut preseleccionada per València Activa. Este codi apareixerà en els llistats d'esmena de documentació, llistat provisional de baremació i en l'acta de selecció que es publicaran, no figurant cap dada identificativa de la persona participant per a preservar la protecció de dades personals.

Cada persona ha d'aportar la documentació justificativa que s'ajuste a les seues circumstàncies personals, en el termini de 5 dies hàbils, la data concreta dels quals es publicarà en la citada pàgina web. Tota la documentació aportada haurà d'estar actualitzada i

D'acord amb l'article 30.2 L.P.A.C.A.P, quan els terminis s'assenyalen per dies, s'entén que aquests són hàbils, excloent-se del còmput els dissabtes, els diumenges i els declarats festius, així com, d'acord amb l'article 30.3 de la mateixa Llei, els terminis expressats en dies es comptaran a partir de l'endemà a aquell en què tinga lloc la notificació o publicació de l'acte de què es tracte, i segons l'article 30.5 L.P.A.C.A.P., quan l'últim dia del termini siga inhàbil, s'entendrà prorrogat al primer dia hàbil següent.

en vigor. Els documents justificatius hauran d'estar complets, per totes dues cares, aportant anvers i revers del document.

Examinada la documentació entregada si s'observa alguna deficiència de la documentació acreditativa dels requisits, es publicarà en la web de València Activa la relació de persones i la documentació requerida perquè s'esmene en el termini de 10 dies hàbils. Únicament es requeriran per a la seua esmena els següents documents essencials: **lmprés d’inscripció degudament emplenat i signat, DNI/NIE, Certificat períodes d'inscripció LABORA, acreditació de la titulació acadèmica sol·licitada. Per a determinats llocs es requerirà a més acreditació de 12 mesos d'experiència anterior i permís de conducció tipus B**.

Si no foren esmenats en el termini establit, implicarà l'exclusió de la persona preseleccionada del procés de selecció per no complir requisits i així es farà constar en l'acta de selecció.

Una vegada publicat el llistat provisional de baremació, s'indicarà un termini de deu dies hàbils per a la presentació d'al·legacions/reclamacions, per a aquelles candidatures no conformes amb la baremació obtinguda, que es publicarà en el seu moment en la pàgina web.

En l'apartat “DOCUMENTACIÓ QUE S’HI HA D’ADJUNTAR” de l'imprés d’inscripció, es relacionen els documents que han de presentar, preferentment de manera telemàtica per la seu electrònica de l'Ajuntament de València amb signatura digital.

En la graella de baremació de l'imprés apareixen tots els criteris que es tindran en compte en la baremació. La falta de presentació, per part de la persona preseleccionada, de la documentació acreditativa d'un criteri, determinarà que este no es valore.

LLEGIR LES BASES DE LA CONVOCATÒRIA I L'IMPRÉS D’INSCRIPCIÓ DETINGUDAMENT I EMPLENAR-LO EN LLETRA CLARA I MAJÚSCULES.

NO OBLIDE SIGNAR L'IMPRÉS.

ÉS MOLT IMPORTANT FACILITAR EL TELÈFON MÒBIL (AFEGIR SI ES DISPOSA D'UN ALTRE TELÈFON ADDICIONAL) I UN CORREU ELECTRÒNIC DE CONTACTE.

EN EL SMS QUE REBA CADA CANDIDATURA S'INDICA EL SEU NÚMERO IDENTIFICATIU, QUE HAURÀ DE FIGURAR EN ELS IMPRESOS QUE ES PRESENTEN.

El rebuig de l'oferta d'ocupació per part de qualsevol persona preseleccionada, s'acreditarà documentalment, mitjançant l'imprés de renúncia signat.

**IMPORTANT:**

**No oblide emplenar la casella d'autorització a l'Ajuntament per a l'obtenció de dades.**